OpenLLM-France/wikimedia huggingface dataset:
# Llista de municipis del districte de Myjava

Llista de tots els municipis del districte de Myjava de la regió de Trenčín.
Informació actualitzada per un bot. Els canvis manuals es perdran quan s'actualitzi!
| Municipi | Població | Superfície km² | Densitat | Altitud | Codi postal | Codi territorial | |
| Brestovec | 979 | 17,3 | 56,46 | 387 | 907 01 (pošta Myjava 1) | SK0223504254 | Modifica les dades a Wikidata |
| Brezová pod Bradlom | 4.848 | 41,1 | 118,02 | 265 278 | 906 13 | SK0223504262 | Modifica les dades a Wikidata |
| Bukovec | 431 | 15,5 | 27,86 | 360 | 906 14 | SK0223504289 | Modifica les dades a Wikidata |
| Chvojnica | 346 | 16,4 | 21,16 | 384 | 906 06 (pošta Vrbovce) | SK0223504408 | Modifica les dades a Wikidata |
| Hrašné | 481 | 7,9 | 61,04 | 340 | 916 14 | SK0223506079 | Modifica les dades a Wikidata |
| Jablonka | 470 | 12,6 | 37,33 | 290 | 906 21 | SK0223504424 | Modifica les dades a Wikidata |
| Kostolné | 598 | 10,1 | 59,15 | 219 | 916 13 | SK0223506141 | Modifica les dades a Wikidata |
| Košariská | 415 | 11,5 | 35,99 | 349 | 906 15 | SK0223504467 | Modifica les dades a Wikidata |
| Krajné | 1.434 | 28,5 | 50,37 | 267 | 916 22 | SK0223506150 | Modifica les dades a Wikidata |
| Myjava | 10.985 | 48,5 | 226,31 | 313 | 907 01 | SK0223504581 | Modifica les dades a Wikidata |
| Podkylava | 230 | 8,5 | 27,15 | 246 | 916 16 (pošta Krajné) | SK0223506419 | Modifica les dades a Wikidata |
| Polianka | 396 | 9,4 | 42,04 | 416 | 907 01 (pošta Myjava 1) | SK0223504661 | Modifica les dades a Wikidata |
| Poriadie | 682 | 7,9 | 86,66 | 425 | 906 22 | SK0223504688 | Modifica les dades a Wikidata |
| Priepasné | 354 | 13,7 | 25,82 | 343 | 906 15 (pošta Košariská) | SK0223504696 | Modifica les dades a Wikidata |
| Rudník | 817 | 9,4 | 87,1 | 325 | 906 23 | SK0223504793 | Modifica les dades a Wikidata |
| Stará Myjava | 762 | 17,7 | 42,98 | 390 | 907 01 (pošta Myjava 1) | SK0223504866 | Modifica les dades a Wikidata |
| Vrbovce | 1.450 | 51,5 | 28,14 | 341 | 906 06 | SK0223504971 | Modifica les dades a Wikidata |
# Tariq Kirksay

Tariq Kirksay (Bronx, Nova York, Estats Units, el 7 de setembre de 1979) és un basquetbolista estatunidenc nacionalitzat francès que mesura 1,99 metres i juga a la posició d'aler. Ha estat internacional amb la Selecció de bàsquet de França. El 3 de setembre de 2013 va arribar a un acord amb el FIATC Joventut per jugar-hi les dues temporades següents.

## Equips

* 1996-1997: IONA (NCAA)
* 1997-1998: IONA (NCAA)
* 1998-1999: IONA (NCAA)
* 1999-2000: IONA (NCAA)
* 2000-2001: Andino La Rioja ( Argentina)
* 2001: Long Island Surf ( Estats Units)
* 2001: Bravos de Portuguesa ( Veneçuela)
* Nov. 2001: BC Besançon ( França)
* 2002-2003: Rueil ( França)
* 2003-2004: JL Bourg-en-Bresse (LNB)
* 2004-2005: SLUC Nancy (LNB)
* 2005-2006: SLUC Nancy (LNB)
* 2006-2007: SLUC Nancy (LNB i Eurocup)
* 2007-2008: Unics Kazan (Superlliga i Eurocup)
* 2008-2009: Unics Kazan (Superlliga i Eurocup)
* 2009-2010: Cajasol Sevilla (ACB)
* 2010-2011: Cajasol Sevilla (ACB i Eurocup)
* 2011-2012: Fabi Shoes Montegranaro (LEGA). Abandona l'equip al febrer.
* Feb. 2012: Estudiantes (ACB)
* 2012-2013: Estudiantes (ACB)
* 2013-2014: FIATC Joventut (ACB)

## Referències

* ↑ «Tariq Kirksay se convierte en el cuarto fichaje del FIATC Joventut» (en castellà). acb.com. Arxivat de l'original el 2013-09-06. [Consulta: 4 setembre 2013].

## Enllaços externs

* Tariq Kirksay jugador a l'ACB
* Interview-biography(rus) Arxivat 2009-09-06 a Wayback Machine.
# Santa Cristina

«Santa Cristina» té aquests significats:
* Biografies:
** Santa Cristina de Pèrsia, verge i màrtir; se celebra el 13 de març.
** Santa Cristina de Bolsena o de Tir, verge i màrtir; se celebra el 24 de juliol.
** Santa Cristina l'Admirable, monja flamenca del segle xiii, celebrada el 24 de juliol.
** Cristina d'Osma cos sant venerat al Burgo de Osma, celebrat el 24 de juliol.
* Geografia:
** Santa Cristina d'Aro, municipi del Baix Empordà.
** Santa Cristina Gela, municipi italià a la província de Palerm.
** Santa Cristina de la Polvorosa, municipi de la província de Zamora a la comunitat autònoma de Castella i Lleó.
** Santa Cristina de Valmadrigal, municipi de la província de Lleó a la comunitat autònoma de Castella i Lleó.
** Santa Cristina Gherdëina, municipi italià dins de la província autònoma del Tirol del Sud.
** Platja de Santa Cristina, platja de Lloret de Mar (La Selva).
** Serra de Santa Cristina (Carreu), serra d'Abella de la Conca (Pallars Jussà)
** Solana de Santa Cristina, solana d'Abella de la Conca (Pallars Jussà)
* Llocs de culte:
** Santa Cristina de Corçà, ermita romànica del s.XII al municipi de Corçà (Baix Empordà).
** Santa Cristina de Carreu, església d'Abella de la Conca (Pallars Jussà)
** Santa Cristina (la Bisbal del Penedès), ermita de la Bisbal del Penedès (Baix Penedès)
* Miscel·lània: Lliri de Santa Cristina (Pancratium maritimum), planta de la família de les amaril·lidàcies.
# Àcid nervònic

L'àcid nervònic, de nom sistemàtic àcid (15Z)-tetracos-15-enoic, és un àcid carboxílic monoinsaturat de cadena lineal amb vint-i-quatre àtoms de carboni, la qual fórmula molecular és ${\ce {C24H46O2}}$. En bioquímica és considerat un àcid gras ω-9, ja que té el doble enllaç C=C situat entre el carboni 9 i el 10 començant per l'extrem oposat al grup carboxil, i se simbolitza per C24:1.
A temperatura ambient es presenta com un sòlid de color blanc a groc pàl·lid, que fon a 42,5-43 °C i és insoluble en aigua i soluble en etanol, acetona i dietilèter. Fou aïllat per primera vegada pel japonès M. Tsujimoto el 1927 de greixos de peixos elasmobranquis, una subclasse de la classe Condroitti. La seva estructura fou establerta el mateix any per E. Klenk que l'aïllà dels cerebròsids del teixit cerebral.
Es biosintetitza a partir d'àcid oleic, que se sotmet a tres passos d'allargament de cadena consecutius. En cada pas s'afegeixen dues unitats de carboni, amb producció d'àcid gadoleic, àcid erúcic i, finalment, àcid nervònic.
S'ha aïllat de l'oli de fetge del tauró anomenat gutxo brut Centrophorus granulosus i en olis de les llavors de diversos Ximenia spp, i especialment a Lunaria annua, una planta de la família de les crucíferes o brassicàcies. En el teixit cerebral forma part dels cerebròsids. En el cervell humà, juntament amb l'àcid lignocèric formen el 60% dels àcids grassos de l'esfingomielina de la matèria blanca.

## Referències

* 1 2 3 4 «Nervonic acid: structure, biosynthesis, function and sources» (en anglès). Tuscany Diet.
* 1 2 «LipidBank - Fatty acid(DFA0131)». Arxivat de l'original el 2018-03-25. [Consulta: 24 març 2018].
# Werner Töniges

Werner Töniges (7 de gener de 1910 - 25 de gener de 1995) va ser un famós Korvettenkapitän de la Kriegsmarine durant la Segona Guerra Mundial. Navegà amb les Schnellboot "S 24", "S 26" i "S 102", enfonsant 80 vaixells en 281 patrulles de combat, amb un total de 86.200 tones.

## Carrera Militar

Werner Toniges va fer el salt de la Handelsmarine a la Kriegsmarine el 1935. El 1937 va ser promogut a Leutnant zur See. A bord del cuirassat de butxaca Admiral Graf Spee participà en la Guerra Civil espanyola. Llavors va ser traslladat al servei en les Schnellboot, on comandà les "S 24", "S 26" i S 102".
Va ser condecorat amb la Creu de Cavaller de la Creu de Ferro el 25 de febrer de 1941, després de 88 patrulles de combat. Un any i mig després, el 13 de novembre de 1942, hi afegiria les Fulles de Roure, sent el primer membre del servei de les Schnellboots en rebre-les. Llavors, Töniges ja havia enfonsat 18 vaixells, entre mercants i de guerra, a més de 2 caça-submarins. Va ser enviat a l'Marineschule a Flensburg-Mürwik de com a comandant de companyia. Allà rebé la Insígnia de les Llanxes Ràpides amb diamants. El setembre del 1943 servia com a oficial d'entrenament al Oberkommando der Kriegsmarine, a on va ser promogut a Korvettenkapitän l'1 de gener de 1945.

## Condecoracions

* Creu Espanyola de Bronze amb Espases – 6 de juny de 1939
* Medalla dels 4 anys de Servei a la Wehrmacht (1939)
* Creu de Ferro de 2a classe – 24 de juny de 1940
* Creu de Ferro de 1a classe – 6 de juliol de 1940
* Insígnia de les Llanxes Ràpides
* Creu de Cavaller de la Creu de Ferro amb Fulles de Roure
   * Creu de Cavaller – 25 de febrer de 1941
   * Fulles de Roure (143è) – 13 de novembre de 1942
* Insígnia de les Llanxes Ràpides amb diamants – 16 de desembre de 1942
* Escut de Crimea – 16 de desembre de 1943
# Krutets (Arkadak)

* Per a altres significats, vegeu «Krutets».
Krutets (en rus: Крутец) és un poble de l'óblast de Saràtov, a Rússia, segons el cens del 2010 tenia 129 habitants. Pertany al districte municipal d'Arkadak.

## Referències

* ↑ «Почтовый индекс деревня Александровка, Аркадакский р-н, Саратовская обл». Arxivat de l'original el 2015-01-02.
# L'Hospital (Tarrés)

L'Hospital és una muntanya de 663 metres que es troba entre els municipis de Tarrés i Vinaixa, a la comarca catalana de les Garrigues.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Loyal Order of Moose

La Loyal Order of Moose, (en català: l'orde lleial dels ants) es una organització fraternal de servei que va ser fundada en l'any 1888, té prop d'un milió de membres en aproximadament 2,400 lògies. Moose International està present als Estats Units d'Amèrica, a 4 províncies canadenques, i a les Bermudes, juntament amb la seva branca femenina, Women of the Moose, que compta amb més de 400,000 membres en prop de 1,600 capítols en les mateixes areas, i la Loyal Order of Moose a la Gran Bretanya, aquestes organitzacions formen part de Moose International. La seva caserna general es troba a Mooseheart, Illinois.
Moose International dona suport a l'operació Mooseheart Child City & School, una comunitat de 1,023 acres (4.14 km²) per a infants i adolescents amb necessitats, que es troba a 40 milles (64 km) cap a l'oest de Chicago, i Moosehaven, una comunitat residencial de 63 acres (250,000 m2) per als seus membres jubilats prop de Jacksonville, Florida. També, les lògies Moose i els capítols duen a terme un treball comunitari valorat en 75 milions de dòlars anuals (entre donatius monetaris i hores de treball voluntari). L'associació Moose duu a terme nombrosos programes recreatius i esportius, en les seves instal·lacions locals de cada lògia i/o capítol, que són anomenades Moose Family Center o bé Moose Activity Center, en la majoria d'estats de la Unió, i en les associacions provincials.

## Referències

* ↑ Stevens, Albert Clark. The Cyclopædia of Fraternities: A Compilation of Existing Authentic Information and the Results of Original Investigation as to ... More Than Six Hundred Secret Societies in the United States (en anglès). Hamilton printing and publishing Company, 1899.
* ↑ Schmidt, Alvin J.; Babchuk, Nicholas. Fraternal Organizations (en anglès). Greenwood Press, 1980. ISBN 978-0-313-21436-3.
* ↑ «The Bradenton Beach Moose Lodge Is the Largest in the World» (en anglès americà). [Consulta: 23 juliol 2022].
* ↑ «Law» (en anglès). The New York Times, 18-06-1972. ISSN: 0362-4331.
* ↑ Preuss, Arthur. A dictionary of secret and other societies : comprising Masonic rites, lodges, and clubs; concordant, clandestine, and spurious Masonic bodies; non-Masonic organizations to which only Freemasons are admitted; mystical and occult societies; fraternal, benevolent and beneficiary societies; political, patriotic, and civic brotherhoods; Greek letter fraternities and sororities; military and ancestral orders; revolutionary brotherhoods, and many other organizations. St. Louis, Mo., London, B. Herder Book Co., 1924.

## Enllaços externs

* Moose International (anglès)
# Gyangarh

Gyangarh fou un estat tributari protegit, una thikana feudatària de Mewar). El fundador fou Kunwar Gopal Das, fill del rawat Jashwant Singh de Deogarh.

## Llista de rawats

* Rawat Gyab Singhji vers 1800.
* Rawat Roop Singhji.
* Rawat Raghunatrh Singhji.
* Rawat Ranjit Singhji.
* Rawat Shambu Singhji.

## Referències

* ↑ «Genealogia per H. Soszynski». Arxivat de l'original el 2009-05-27. [Consulta: 20 juny 2009].
# Santa Margarida de Sagàs

Santa Margarida de Sagàs és una capella del municipi de Sagàs (Berguedà) inclosa en l'Inventari del Patrimoni Arquitectònic de Catalunya.

## Descripció

La petita capella preromànica de Santa Margarida, documentada des del 988, està situada dalt d'un tossal, enmig del bosc, a un quilòmetre vers el nord del poble de Sagàs. És un edifici de nau única, de planta rectangular, més aviat trapezial, sense absis, bastida amb carreus tallats toscament i disposats irregularment. Les cantonades apareixen reforçades amb blocs de més grans dimensions.
Les parets de l'església són primes i això fa pensar que devien suportar una coberta de fusta, que posteriorment fou substituïda per una volta de canó apuntada, raó per la qual s'engruixiren els murs, excepte el de ponent. En aquest mur s'obre precisament el portal d'accés, d'època posterior a la construcció de l'església, i que és format per grans dovelles. L'interior és il·luminat per una finestra espitllera, oberta al mur de llevant, i conserva un altar molt primitiu. L'edifici ben conservat, ha sofert petites modificacions visibles en el parament de la nau.

## Referències

* 1 2 «Santa Margarida de Sagàs». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 desembre 2014].
# Zantedeschia

Zantedeschia és un gènere de plantes de la família de les aràcies (Araceae). Es coneixen popularment com a lliris de color. Les plantes d'aquest gènere de monocotiledònies formen un tipus d'inflorescència anomenada espàdix amb una gran bràctea que protegeix la flor i que sovint té colors vius. Moltes d'aquestes plantes són apreciades com a plantes ornamentals. Pertanyen al grup de plantes que s'anomenen "lliris". Són sovint verinoses. Una de les espècies més conegudes és el lliri d'aigua, considerat un símbol del nacionalisme irlandès tot i que és una espècie introduïda de l'Àfrica meridional. Aquest gènere va rebre el seu nom en honor de Giovanni Zantedeschi (1773-1846), botànic i metge italià originari de Molina, poble del municipi de Fumane a la província de Verona.

## Llista d'espècies

Hi ha 8 espècies reconegudes:
* Zantedeschia aethiopica (L.) Spreng. - Lliri d'aigua, orella d'ase o lliri de paperina
* Zantedeschia albomaculata (Hook.) Baill.
* Zantedeschia elliottiana (W.Watson) Engl.
* Zantedeschia jucunda Letty
* Zantedeschia odorata P.L.Perry
* Zantedeschia pentlandii (R.Whyte ex W.Watson) Wittm.
* Zantedeschia rehmannii Engl. - Lliri rosat
* Zantedeschia valida (Letty) Y.Singh

## Referències

* ↑ Conservatoire et Jardin Botaniques Ville de Genève

## Enllaços externs

* Taxonomia - Zantedeschia Arxivat 2007-07-08 a Wayback Machine.
* PlantZAfrica - Zantedeschia Arxivat 2010-07-30 a Wayback Machine.
* Fotos - Zantedeschia
# Volta a Suïssa femenina

* Aquest article és sobre la competició femenina. Per a la competició masculina, vegeu Volta a Suïssa
La Volta a Suïssa femenina és una competició ciclista d'etapes que es disputa anualment a Suïssa. Creada el 2021 com a carrera dins la categoria 2.1 dins el calendari internacional femení de l'UCI.

## Palmarès

| Any | Vencedora | Segona | Tercera |
| 2021 | Lizzie Deignan | Elise Chabbey | Marlen Reusser |
| 2022 | Lucinda Brand | Kristen Faulkner | Pauliena Rooijakkers |
| 2023 | Marlen Reusser | Demi Vollering | Elisa Longo Borghini |
| 2024 | Demi Vollering | Neve Bradbury | Elisa Longo Borghini |

## Referències

* ↑ «El Tour de Suiza presenta su recorrido (Etapas y perfiles)» (en castellà). biciciclismo.com, 04-03-2021. [Consulta: 23 juny 2022].

## Vegeu també

* Volta a Suïssa

## Enllaços externs

* Pàgina oficial Arxivat 2022-06-08 a Wayback Machine.
# Juan Velasco Damas

Juan Velasco (Sevilla, 17 de maig de 1976) és un exfutbolista professional andalús, que jugava com a lateral dret. Va jugar 213 partits a la màxima divisió espanyola. Posteriorment fa d'entrenador de futbol.

## Trajectòria

Va començar a destacar al filial del Sevilla FC, on havia arribat al 1996 provinent del Coria. Eixa mateixa 96/97 donaria el salt al primer equip. Els sevillans però, van perdre la categoria i Velasco va jugar-hi dues campanyes a la Segona Divisió, on es va fer amb la titularitat.
L'estiu de 1999 fitxa pel Celta de Vigo, on viu el seu millor moment professional. Amb els gallecs va disputar per les places altes de la classificació i va jugar competicions europees. Va ser titular en els 5 anys al Celta, tret d'una baixada la temporada 01/02. En esta època va debutar amb la selecció espanyola.
Al final de la temporada 03/04 el Celta baixa a Segona i Velasco recala a l'Atlètic de Madrid. Al quadre matalasser encara gaudiria d'un bon nombre de minuts, però serien campanyes més discretes que a Galícia. La 06/07 juga amb el RCD Espanyol abans de provar sort fora de la lliga espanyola, primer al Norwich City anglès i després al modest Panthrakikos FC grec. El gener de 2010 va fitxar per l'A.E. Larissa 1964. Es va retirar del futbol en juny de 2011, amb 34 anys, i en 2013 va debutar com a entrenador amb el Xerez CD B. El 31 d'octubre de 2015 va fitxat com a entrenador de l'Extremadura UD.

## Selecció espanyola

Velasco va ser cinc vegades internacional amb la selecció espanyola. Va formar part del combinat del seu país que va acudir a l'Eurocopa del 2000.

## Referències

* ↑ «Juan Velasco» (en castellà). Yo Jugué en el Celta, 09-05-2008 [Consulta: 11 abril 2015].
* ↑ «City sign Velasco on Bosman». Norwich City F.C, 18-02-2008 [Consulta: 18 febrer 2008]. «Còpia arxivada». Arxivat de l'original el 2008-02-19. [Consulta: 16 març 2021].
* ↑ «Juan Velasco entrenará al Xerez "B"» (en castellà). Xerez CD, 22-08-2013. Arxivat de l'original el 17 de desembre 2013. [Consulta: 31 desembre 2013].
* ↑ «Juan Velasco, nuevo entrenador del Extremadura» (en castellà). Hoy.es, 13-10-2016. [Consulta: 13 octubre 2016].

## Enllaços externs

* Velasco a www.lfp.es
* Fitxa de Velasco com a jugador de la Selecció espanyola
# Laura Aguilar

Laura Aguilar (San Gabriel, 26 d'octubre de 1959 - Long Beach, 25 d'abril de 2018) va ser una fotògrafa estatunidenca. Va néixer amb dislèxia auditiva i atribueix els seus inicis a la fotografia al seu germà, que li va mostrar com treballar en cambres fosques. Va ser eminentment autodidacta, tot i que va fer alguns cursos de fotografia a l'East Los Angeles College, on va tenir lloc la seva segona exposició individual Laura Aguilar: Show and Tell. Va ser coneguda pels seus retrats, sobretot de si mateixa, i també es va centrar en persones de comunitats marginades, incloent-hi persones LGBT, llatinoamericanes i persones amb obesitat mòrbida.

## Referències

* ↑ Leimer, Ann Marie «Chicana Photography: The Power of Place». National Association for Chicana and Chicano Studies Annual Conference, 2008 [Consulta: 10 abril 2016].
* ↑ «Laura Aguilar Show and Tell».

## Bibliografia

* Alfaro, Luis. "Queer Culture: 'Exposing Ourselves': Photography Expression Workshops by Laura Aguilar." Vanguard, 1992.
* Fellner, Astrid M. Body Signs: The Latino/a Body in Cultural Production. LIT Verlag, 2011. ISBN 978-3-643-90182-8.
* Jones, Amelia «Bodies and subjects in the technologized self-portrait: the work of Laura Aguilar». Aztlán, 23, 2, 1998, pàg. 203. ISSN: 0005-2604 [Consulta: 11 abril 2016].
* Yarbro-Bejarano, Yvonne. «Laying It Bare: The Queer/Colored Body in Photography by Laura Aguilar». A: Living Chicana Theory. Berkeley, California: Third Woman Press, 1998, p. 277–305. ISBN 978-0-943219-15-8.

## Enllaços externs

* Kuusinen, Asta. «Shooting from the Wild Zone : A Study of the Chicana Art Photographers Laura Aguilar, Celia Álvarez Muñoz, Delilah Montoya, and Kathy Vargas».
* List of exhibitions and grants. Arxivat 2018-04-12 a Wayback Machine.
* Guide to the Laura Aguilar Papers and Photographs, 1981-1995
# Loxostegopsis

Loxostegopsis és un gènere d'arnes de la família Crambidae.

## Taxonomia

* Loxostegopsis curialis Barnes & McDunnough, 1918
* Loxostegopsis emigralis (Barnes & McDunnough, 1918)
* Loxostegopsis merrickalis (Barnes & McDunnough, 1918)
* Loxostegopsis polle Dyar, 1917
* Loxostegopsis xanthocepsalis (Hampson, 1918)
* Loxostegopsis xanthocrypta

## Referències

* ↑ «GlobIZ search». Global Information System on Pyraloidea. [Consulta: 1r març 2019].
# Tamás Priskin

Tamás Priskin (ˈpɾiʃkin ˈtɒmaːʃ) (Komárno, 27 de setembre de 1986) és un futbolista hongarès que juga pel ŠK Slovan Bratislava i per la selecció hongaresa de futbol com a davanter.
Ha passat la major part de la seva carrera a Anglaterra, amb el Watford i l'Ipswich Town. La seva primera temporada a Anglaterra, la 2006, va jugar a la Premier League, i la resta a The Championship. Després d'abandonar Ipswich el gener de 2012, Priskin ha jugat en breus estades a Rússia, Àustria, Israel i Hongria.
El 31 de maig de 2016 es va anunciar que el seleccionador Bernd Storck l'havia inclòs en l'equip definitiu d'Hongria per disputar l'Eurocopa 2016.

## Referències

* ↑ «Watford sign Hungary star Priskin». BBC Sport, 09-08-2006 [Consulta: 12 juny 2008].
* ↑ «Gera, Dzsudzsak and Kiraly lead Hungary at Euro 2016». Daily Mail, 31-05-2016. [Consulta: 31 maig 2016].
* ↑ «Bernd Storck szövetségi kapitány kijelölte a magyar válogatott 23 fős Eb-keretét.» (en hongarès). Magyar Labdarugó Szövetség. [Consulta: 31 maig 2016].

## Enllaços externs

* Tamás Priskin, Fitxa a Soccerway
* Web oficial (anglès)
* Dades estadístiques sobre Tamás Priskin a soccerbase.com
# Santa Faç (desambiguació)

«Santa Faç» té aquests significats:
* Santa Faç, denominació de relíquies cristianes.
* Santa Faç, una obra d'El Greco, pintor grec del Renaixement.
* Santa Faç, una entitat d'Alacant.
* Santa Faç d'Alacant, una relíquia catòlica a Alacant.
* Santa Faç de Lucca, un crucifix de fusta localitzat en la catedral de Sant Martí, a Lucca, Itàlia.
* Monestir de la Santa Faç, localitzat a Alacant.
* Romiatge de Santa Faç, festa celebrada a Alacant.
# Westmalle (formatge)

El Westmalle (en neerlandès, Westmalle Abdij cheese) - és un formatge trapenc de llet de vaca de pasta semi-dura.
El formatge el fan els monjos a l'abadia trapenca de Westmalle a la localitat de Westmalle, en el municipi de Malle, en el districte d'Anvers, província d'Anvers, en el nord de Bèlgica. L'abadia és part de l'Orde Cistercenc de l'Estricta Observança.
El formatge Westmalle es realitza a partir de llet de vaca crua de la pròpia abadia. És semi-dur, lleugerament salat, amb una estructura homogènia.
La producció es realitza de la forma més natural, sense pasteuritzar, sense conservants, colorants i additius. El formatge es premsa en forma rectangular i se submergeix en salmorra. El formatge madura en un termini de 4 setmanes a una temperatura d'entre 13 i 15 ° C. Es produeix en quantitats limitades i només es venen en l'entrada en el monestir i en la cafeteria trapenca de l'abadia.
El formatge es ven sota la marca "Westmalle" i porta el logotip de "Authentic trappist product" de l'Associació Internacional Trapenca (AIT), que garanteix que el producte és fabricat dins els murs de l'abadia o sota el control dels monjos.

## Referències

* ↑ «Cheese Making - Trappist Cheese Production Process». Arxivat de l'original el 2017-03-14. [Consulta: 12 setembre 2016].

## Vegeu també

* Abadia de Westmalle
* Cervesa Westmalle
* Associació Internacional Trapenca

## Enllaços externs

* El lloc oficial de l'abadia de Вестмале
* El formatge "Westmalle" a Cookipedia
# Las Navas de la Concepción

Las Navas de la Concepción és una localitat de la província de Sevilla, Andalusia, Espanya. L'any 2005 tenia 1.831 habitants. La seva extensió superficial és de 63 km² i té una densitat de 29,1 hab/km². Les seves coordenades geogràfiques són 37° 56′ N, 5° 27′ O. Està situada a una altitud de 436 metres i a 99 kilòmetres de la capital de la província, Sevilla.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 1.926 | 1.899 | 1.905 | 1.888 | 1.886 | 1.886 | 1.863 | 1.848 | 1.831 |

## Enllaços externs

* Las Navas de la Concepción - Sistema d'Informació Multiterritorial d'Andalusia
* Las Navas de la Concepción - Pablo Rodríguez Díaz Arxivat 2016-06-03 a Wayback Machine.